L-ISPANJULETT Fi żmien il-passa jidher jissaqqar (hov- ering) bilkemm jiċċaqlaq kontra r-riħ, b'denbu miftuħ u l-ponot tal-ġwienaħ jirtogħdu, iħares 'l isfel biex forsi jil- maħ xi ħaġa tajba għall-ikel. U meta jaraha dlonk jogħdos għal fuqha. L-Ispanjulett huwa wieħed mill-ftit għasafar li kapaċi jieqfu fl-arja, jis- saqqru, ifittxu l-priża tagħhom. Huwa wkoll wieħed mil-għasafar tal-priża li jidhru fiż-żewġ pases hawn Malta, jiġifieri dik tar-rebbiegħa u dik tal- ħarifa. Ġieli xi waħdiet jibqgħu għax- xitwa magħna. Oħrajn ġieli jidhru ma- tul is-sajf. Bħall-isqra l-oħra, l-Ispanjulett għandu l-ġwienaħ bil-ponta u d-denb tawwali. Ir-raġel ikun iżgħar mill-mara iżda for- si xi ftit isbaħ, għax għandu rasu u den- bu griżi fl-ikħal. Taħt għajnejh għandu marki suwed qishom mustaċċi. Id- dahar u l-ġwienaħ huma kannella skuri b'tikek suwed waqt li l-ponot tal- ġwienaħ huma skuri ħafna. Id-denb jispiċċa b'faxxa wiesgħa sewda u oħra bajda rqiqa fit-tarf. Minn taħt għandu lewn ramli b'tikek suwed u t-truf tal- ġwienaħ huma griżi. Il-mara m'għandhiex il-lewn griż. Ir- ras, id-dahar, il-ġwienaħ u d-denb huma kollha kannella bi strixxi rqaq suwed fuq id-dahar u d-denb. L-aħħar strixxa tad-denb hija aktar wiesgħa mill-oħrajn. Minn taħt tixbaħ ħafna lir-raġel, ħlief li t-tikek huma aktar spissi. L-Ispanjulett kien aktar komuni fil- passat u xi pari kienu jbejtu regulari fl- irdumijiet, bħal dawk f'Ta' Ċenċ, Għawdex, jew f'xi swar madwar l- ibliet bħalma kienet tagħmel iċ-Ċawla. Kull sena xi par għadu jipprova jbejjet, iżda minħabba dawk li l-gost tagħhom huwa li joqtlu l-għasafar, dan l-għasfur m'għandux ċans ikollu l-frieħ fil- gżejjer Maltin. Il-mara tbid minn tlieta sa sitt bajdiet għall-ħabta ta' Mejju, ġo bejta li tkun sabet lesta jew fuq xi xifer tal-blat. Ġeneralment hija biss toqgħod fuq il- bajd u r-raġel jieħu postha biss għal ftit ħin. Iżda r-raġel jieħu ħsieb il-qbid tal- priża. Meta wara xi xahar il-bajd ifaqqsu, l- omm tqatta' biċċiet żgħar mill-priża li jaqbad ir-raġel u tpoġġihom f'ħalq il- frieħ tagħha. Iżda dawn jitgħallmu jieklu l-priża waħidhom wara xi tliet ġimgħat, meta l-omm tmur tgħin lir- raġel hi wkoll fil-qbid tal-priża. Kullsena xipar Spanjulett jipprova jbejjet fil-gżejjer Maltin, iżda jisfa' vittma ta' dawk li l-gost tagħhom huwa li joqtlu l- għasafar. L-Ispanjulett jiekol ġrieden, rettili bħall-gremxul u sriep żgħar, u insetti bħall-ħanfus u ġurati. Jista' wkoll jie- kol għasafar żgħar. Kif jidher, hawn Malta hawn ikel biżżejjed biex iżomm xi ftit pari spanjuletti, u postijiet fejn jagħmlu l-bejta hawn ukoll. Dan l- għasfur, bħat-tajr tal-priża kollha, huwa mħares bil-liġi u ma jistax jiġi bbalzmat. Sfortunatament, iżda, hawn ukoll ħafna egoisti li joqtlu dawn l- għasafar għall-ibbalzmar. Kemm ikun isbaħ li kieku l-Ispanjulett jitħalla jittajjar ħieles u jbejjet fl-amb- jent naturali Maltil ISSIEĦEB MA' L- Data tat-twelid (taħt il-25 sena): INDIRIZZ: Kodiċi postali: Tel: i A I Ħlas mill-membri: 1. Minn 15-il sena'l fuq LM 2. Koppja miżżewġa LM 3. Min igħix barra minn Malta LM 5: Imsieħeb għal għomru LM50 Sħubija bħala rigal I lil ħaddieħor (Nru.) Ibgħat din it-talba lil: I SSCN — SOĊJETA' GĦALL-ISTUDJU J U L-ĦARSIEN TAN-NATURA Kaxxa Postali 459, Valletta, CMR 01 Ċekkijiet jew Monev Orders għandhom ikunu indirizzati lill-SSCN